**Hotărâre pentru modificarea art. 1 din Hotărârea Guvernului nr. 762/2010**

**privind condiţiile de acordare, în mod gratuit, a asistenţei medicale, medicamentelor şi protezelor pentru unele categorii de personal din sistemul justiţiei**

În temeiul art. 108 din Constituția României, republicată, și al art. 79 alin. (9) din Legea nr. 303/2004 privind statutul judecătorilor și procurorilor, republicată, cu modificările și completările ulterioare,

 **Guvernul României** adoptă prezenta hotărâre.

**Articol unic** - La articolul (1) alineatul (1) din Hotărârea Guvernului nr. 762/2010 privind condiţiile de acordare, în mod gratuit, a asistenţei medicale, medicamentelor şi protezelor pentru unele categorii de personal din sistemul justiţiei, publicată în Monitorul Oficial al României, Partea I, nr. 572 din 12 august 2010, cu modificările și completările ulterioare, litera a) se modifică și va avea următorul cuprins:

“a) judecători, procurori, personalul asimilat acestora potrivit art. 87 alin. (1) din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, magistraţii-asistenţi de la Înalta Curte de Casaţie şi Justiţie, în activitate sau pensionari, precum şi soţul sau soţia şi copiii aflaţi în întreţinerea acestora;”